Zápis č. 14/2013
zo zasadnutia Komisie bytovej, sociálnej, obchodu a služieb pri Obecnom zastupiteľstve obce Jaslovské Bohunice, konaného dňa 3.12.2013

Prítomní: podľa prezenčnej listiny z celkového počtu  5 členov boli prítomní  4

Program: 	
1.	Otvorenie
2.	Posúdenie žiadostí o jednorazovú sociálnu dávku
3.	Prerokovanie sťažnosti na prevádzku Pohostinstva p. Remenára
4.	Prerokovanie žiadosti Úradu sociálnych vecí a rodiny, odbor sociálnych vecí a rodiny  
5.	Rôzne 
 
K bodu 1/
	Stretnutie komisie otvoril predseda komisie Ing. Jozef Čápka a privítal prítomných členov komisie na zasadnutí. Skonštatoval, že komisia je uznášaniaschopná. 

K bodu 2/
Uznesenie č. 55:
Komisia bytová,  sociálna, obchodu a služieb odporúča Obecnému zastupiteľstvu obce Jaslovské Bohunice schváliť jednorazové sociálne dávky nasledovne:
1.	Vo výške 20,00 EUR na jednotlivca pre občanov, ktorí v roku 2012 dovŕšili 60 – 69 rokov veku a sú poberatelia starobného dôchodku.
2.	Vo výške 30,00 EUR na jednotlivca pre občanov, ktorí v roku 2012 dovŕšili 70 a viac rokov veku.
3.	Vo výške 20,00 EUR na jednotlivca pre občanov, ktorí nie sú poberateľmi starobného dôchodku  a sú držitelia preukazu zdravotne ťažko postihnutý.

Uznesenie č. 56:
Komisia bytová,  sociálna, obchodu a služieb odporúča Obecnému zastupiteľstvu obce Jaslovské Bohunice schváliť jednorazové sociálne dávky pre občanov s trvalým pobytom na území obce po predložení potrebných dokladov vo výške 30,00 eur na jednotlivca, alebo 50,00 eur, ak sa jedná o rodinu s deťmi. Jednorazové sociálne dávky budú poskytnuté formou nákupných poukazov na meno splatných v predajniach s potravinami na území obce.

K bodu 3/ 
Uznesenie č. 57:
	Komisia bytová, sociálna, obchodu a služieb odporúča Obecnému úradu Jaslovské Bohunice vyzvať prevádzkovateľa  Pohostinstva p. Róberta Remenára na dôsledné dodržiavanie otváracích hodín a zabrániť hlučnosti v neskorých večerných hodinách predovšetkým v čase nočného kľudu po 22:00 hod v dňoch piatok a sobota, kedy sú otváracie hodiny povolené do 23:00 hod..

K bodu 4/ 
Uznesenie č. 58:
	Prejednanie žiadosti Úradu práce, sociálnych vecí a rodiny o podanie správy o povesti – znenie sa nezverejňuje.    

K bodu 5/ 
Uznesenie č. 59:
	Prejednanie pripomienok k nájomcovi bytu – znenie sa nezverejňuje.  

Na záver  rokovania komisie predseda komisie Ing. Jozef Čápka  poďakoval členom komisie za účasť a ukončil zasadnutie komisie.

Zapísala: Mária Matoleková

								 Ing. Jozef Čápka
 predseda komisie

Prílohy: 	Prezenčná listina